ເຈົ້າໜ້າທີ່ກູ້ໄພ ໝວກກັນກະທົບສີຂາວ ຖືກຂ້າຕາຍ 8 ຄົນ
ອົງການສິ້ງຊອມ ສິດທິມະນຸດຊີເຣຍ ໄດ້ກ່າວວ່າ ແຂວງ Hama ໄດ້ຖືກໂຈມຕີ ທາງອາກາດ ຢ່າງໜັກ ໃນວັນເສົາວານ​ນີ້.
ນັກກູ້ໄພຊາວ ຊີເຣຍ 8 ຄົນ, ເຊິ່ງເປັນທີ່ຮູ້ຈັກກັນໃນຊື່ ກຸ່ມໝວກກັນກະທົບສີຂາວ ຫຼື White Helmets, ແມ່ນໄດ້ຖືກຂ້າຕາຍ ໃນວັນເສົາວານນີ້ ເມື່ອລະເບີດຈາກການໂຈມ ຕີທາງອາກາດ ໄດ້ຕົກລົງໃສ່ຫ້ອງການຂອງພວກເຂົາເຈົ້າໃນແຂວງ Hama ເຊິ່ງຄວບ ຄຸມໂດຍພວກກະບົດ, ອີງຕາມຄຳຖະແຫຼງຂອງກຸ່ມ ແລະ ພວກນັກເຄື່ອນໄຫວຝ່າຍ ຄ້ານ ຫ້ອງການຂອງກຸ່ມດັ່ງກ່າວທີ່ຕັ້ງຢູ່ໃນເມືອງ Kfar Zeita ແມ່ນໄດ້ຖືກໂຈມຕີ, ເຮັດໃຫ້ອາ ສາສະໝັກ 8 ຄົນເສຍຊີວິດ ກຸ່ມດັ່ງກ່າວໄດ້ເວົ້າວ່າ ສົບຂອງເຈົ້າໜ້າທີ່ 5 ຄົນແມ່ນໄດ້ ຖືກພົບເຫັນແລ້ວ ແລະ ບັນດານັກກູ້ໄພ ແມ່ນຍັງສືບຕໍ່ຊອກຫາຄົນອື່ນໆຢູ່ ຍັງບໍ່ມີຄວາມກະຈ່າງແຈ້ງ ຈົນຮອດຕອນແລງຂອງວັນເສົາວານນີ້ວ່າແມ່ນໃຜເປັນຜູ້ດຳ ເນີນການໂຈມຕີ ກອງທັບ ຊີເຣຍ ທີ່ໄດ້ຮັບການໜູນຫຼັງໂດຍ ຣັດເຊຍ ແລະ ອີຣ່ານ ໃນ ສົງຄາມທີ່ຕໍ່ສູ້ກັນມາໄດ້ 6 ປີນັ້ນ, ໄດ້ທຳການບຸກໂຈມຕີ ເພື່ອຍຶດຄືນຂົງເຂດທີ່ຖືກຄວບ ຄຸມໂດຍພວກກະບົດເຊັ່ນແຂວງ Hama ໃນບໍ່ເທົ່າໃດສັບປະດາທີ່ຜ່ານມາ ອົງການສິ້ງຊອມສິດທິມະນຸດ ຊີເຣຍ ໄດ້ກ່າວວ່າ ແຂວງ Hama ໄດ້ຖືກໂຈມຕີທາງອາ ກາດຢ່າງໜັກໃນວັນເສົາວານນີ້ ກຸ່ມໝວກກັນກະທົບສີຂາວ ແມ່ນໄດ້ຮັບຄວາມສົນໃຈໄປທົ່ວໂລກກ່ຽວກັບ ວຽກງານອາ ສາສະໝັກຂອງພວກເຂົາເຈົ້າ ໃນສະພາວະສົງຄາມ, ໂດຍດຶງເອົາຜູ້ລອດຊີວິດອອກ ຈາກບ່ອນທີ່ຖືກຖິ້ມລະເບີດໃສ່ ພວກນັກກູ້ໄພມັກຈະຕົກເປັນເປົ້າໝາຍ ໃນການໂຈມ ຕີທາງອາກາດຂອງລັດຖະ ບານ ທີ່ຮູ້ກັນວ່າ ເປັນ  ຄືໃນຂະ ນະທີ່ພວກນັກກູ້ໄພຈະຟ້າວ ເຂົ້າໄປຊອກຫາຜູ້ລອດຊີວິດຢູ່ໃນບ່ອນໂຈມຕີເທື່ອທຳອິດ ນັ້ນ, ບໍລິເວນດັ່ງກ່າວແມ່ນມັກຈະຖືກຖິ້ມລະເບີດໃສ່ຕາມຫຼັງອີກຄັ້ງ ໜຶ່ງ